Antimerus

Antimerus er en slekt av biller som hører til familien kortvinger (Staphylinidae).

Utseende 
Nokså store (13-20 millimeter), kraftige kortvinger, kroppen avlang og nokså jevnbred. Grunnfargen er mørk, gjerne med noe metallisk glans, men de kan ha tegninger av lyse hår på dekkvinger og bakkropp. Hodet er stort og bredt, flatt og rundet, med middelsstore til ganske store, flate fasettøyne og lange, smale, sigdformede kjever (mandibler). Antennene er tynne og omtrent så lange som hode + pronotum. Pronotum er avrundet, omtrent så langt som bredt og så bredt som hodet, oftest ganske blankt. Dekkvingene er omtrent så lange som pronotum, nesten jevnbrede, fint og tett punkterte og hårete. Bakkroppen er spoleformet, beina middels lange.

Levevis 
Artene lever i litt høyereliggende, kystnære, fuktige skoger. Billene er trolig for det meste dagaktive og klatrer i vegetasjonen.

Utbredelse  
Slekten er utbredt i det østlige Australia inkludert Tasmania.

Systematisk inndeling 
Det er nokså uklart hvor denne slekten bør plasseres systematisk.

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien storkortvinger, Staphylininae Latreille, 1802
 Stammen Staphylinini Latreille, 1802
 Understammen Antimerina
 Slekten Antimerus Fauvel, 1878
 Antimerus auricomus Lea, 1925
 Antimerus bellus Solodvnikov & Newton, 2010
 Antimerus gracilis Solodvnikov & Newton, 2010
 Antimerus jamesrodmani Solodvnikov & Newton, 2010
 Antimerus metallicus Solodvnikov & Newton, 2010
 Antimerus monteithi Solodvnikov & Newton, 2010
 Antimerus posttibialis Lea, 1925
 Antimerus punctipennis Lea, 1906
 Antimerus smaragdinus Fauvel, 1878

Referanser

Eksterne lenker 
 

Storkortvinger
Biller formelt beskrevet i 1878
Australias insekter
Dyr formelt beskrevet av Charles Adolphe Albert Fauvel